GASILSKA ZVEZA SLOVENIJE

Statutarna komisija
Volitve organov v PGD

V primeru, če je bil sklican občni zbor PGD že v mesecu januarju in na zasedanje ne bo možno uvrstiti sprejema novega statuta PGD predlagamo, da sprejmete pred volitvami organov statutarni sklep s katerim uredite volitve za upravni odbor, ki prevzema drugačno vlogo, kot jo je imel do sedaj. Prevzema namreč vlogo upravnega odbora in poveljstva. Ostali organi bodo z novim statutom dobili le nekoliko spremenjeno vsebino dela, zato za njih ni potrebno ničesar spreminjati. Statutarni sklep naj glasi:

STATUTARNI SKLEP

Občni zbor ugotavlja, da je bil 15.12.2007 sprejet novi statut GZS, ki na novo ureja organiziranost gasilstva v Republiki Sloveniji. Ker je bilo za pripravo novega statuta PGD ________ premalo časa, glede na datum sklica občnega zbora, se bo novi statut sprejemal na naslednjem občnem zboru.
Volitve organov PGD se opravijo na podlagi veljavnega statuta s tem, da se namesto upravnega odbora in poveljstva voli samo upravni odbor, ki opravlja naloge obeh prejšnjih organov. 

Upravni odbor sestavljajo predsednik, poveljnik in _____ članov. Med člani mora biti tudi predstavnik mladine, članic gasilk in veteranov. Najmanj polovica članov mora izpolnjevati pogoje za opravljanje strokovno tehničnih nalog. 

Pooblašča se upravni odbor, da sprejme Pravilnik o finančnem in materialnem poslovanju PGD _____ in uskladi njegovo finančno in materialno poslovanje z veljavnimi predpisi. 
